30. ΝΟΜΟΘΕΤ. ΔΙΑΤΑΓΜΑ υπ’ αριθ. 345 της 11/16 Μαρτ. 1974 (ΦΕΚ Α΄67) Περί παραγραφής απαιτήσεών τινων κατά του Δημοσίου. Άρθρ.1.-Πάσα κατά του Δημοσίου απαίτησις συλληφθέντων και εκτοπισθέντων από της 21ης Απρ. 1967 μέχρι της 31ης Δεκ. 1967 είτε δι’ αποφάσεων των τοπικών Επιτροπών Ασφαλείας (Ν.Δ. της 19/21.4.1924, ως ετροποποιήθη), είτε δια κοινών αποφάσεων των Υπουργών Δικαιοσύνης και Δημοσίας Τάξεως (Α.Ν. της 21/23.10.1935, ως ετροποποιήθη), ως και των οικείων τούτων και καθολικών ή ειδικών διαδόχων αυτών, δια θετικήν ή αποθετικήν ζημίαν ή χρηματικήν ικανοποίησιν λόγω ηθικής βλάβης, αφορώσα εις το χρονικόν διάστημα το μεσολαβήσαν από της συλλήψεως τούτων μέχρι της κοινοποιήσεως αυτοίς της περί εκτοπίσεώς των αποφάσεως, δι’ ην απαίτησιν δεν εξεδόθη εισέτι δικαστική απόφασις ή δι’ ην εξεδόθη μεν τοιαύτη απόφασις ήτις όμως δεν κατέστη κατά νόμον  αμετάκλητος, κηρύσσεται παραγεγραμμένη από της δημοσιεύσεως του παρόντος, αι τυχόν δε εκκρεμείς δίκαι περί τούτων καταργούνται αυτοδικαίως. Η παραγραφή των ανωτέρω απαιτήσεων προβάλλεται εις πάντα βαθμόν δικαιοδοσίας, ενώπιον παντός δικαστηρίου και του Αρείου Πάγου, λαμβάνεται δε κατά πάσαν περίπτωσιν και αυτεπαγγέλτως υπ’ όψιν. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 